شوتی یەکێکە لەمیوە بەربڵاوەکانی جیهان‌و زیاتر لەوەرزی هاویناندا دەخورێت، بەڵام شوتی زیاتر بەشە سوورەکەی دەخورێت‌و زۆربەی جار ناوکە ڕەشەکەی فڕ دەدرێت، بەبێ ئەوەی بزانرێت کە ئەو ناوکە سودێکی تەندروستی زۆری هەیە.
ناوکی شوتی ڕێژەیەكی زۆر لەبەها خۆراكییەكانی وەك پڕۆتین و بڕی پێویست له ترشەکان و ڤیتامینەكان و كانزاكانیان تێدایه.
سوده كانی ناوكی شوتی بۆ ته ندروستی
دەرمانێكی نایابه بۆ ئەوانەی بەدەست نەخۆشییەكانی دڵ و بەرزی پەستانی خوێنەوه دەناڵێنن. چونكه مادەی مەگنسیۆمیان تێدایه كه وا لەپەستانی خوێن دەكات لەئاستی ئاساییدا بمینێتەوه.
بەردی گورچیله
(ئێدگەر كەی سی) كه دكتۆری تەندروستی و خۆراكه پێشنیاری چای ناوكی شوتی دەكات كه دەرمانێكی زۆر بەهێزه بۆ میزپێكردن و پاككردنەوەی گورچیله و میزەڵدان و هەروەها یارمەتی وریا كردنەوەی گورچیلەكان دەدات.
شەكره
ناوكی شوتی پێشنیار دەكرێت بۆ ئەو كەسانهی ئاستی شەكرەی خوێنیان بەردەوام لەگۆڕاندایه. ئەو كەسانەی كه بەدەست نەخۆشی شەكرەوه دەناڵێنن دەتوانن مشتێك ناوكی شوتی لەگەڵ كوپێك ئاودا بكوڵێنن و وەكو چا بیخۆنەوه.
تایبەتمەندی دژه پیریی
ناوكی شوتی سەرچاوەیەكی زۆر باشی دژه ئۆكسیدەكانە كه زۆر بەسودن بۆ پێست‌ و كاتێك دەیكەیته خواردنەكانەوه پێست گه نج و ته ندروست دەكات.